Yūzō Suzuki

Yūzō Suzuki (, s. 10. huhtikuuta 1984 Asaka, Saitama) on japanilainen karateka ja potkunyrkkeilijä. Hän on Kyokushinin kevytsarjan maailmanmestari ja nelinkertainen Japanin mestari. Kilpauransa jälkeen Suzuki on työskennellyt Minami-ku alueen Kyokushinin johtajana.

Alkuvuodet
Suzuki kiinnostui Kyokushin karatesta televisio-ohjelman kautta, joka käsitteli kyseistä lajia. Hän harjoitteli karatea ala-asteelta lähtien ja saavutti myöhemmin lukioon mennessä kolme nuorten mestaruutta.All Japan Champion of Kyokushin-Karate in the lightweight class Mr. Yuzo Suzuki  waseda.jp Viitattu 5.6.2017 

Karateura
Suzuki pääsi Japanin maajoukkueleirille opiskellessaan  Wasedan yliopistossa. Hän itse yllättyi pääsystä leirille, ja hänet valittiin edustamaan Japania 2005 MM-kilpailuihin. Suzuki saavutti MM-hopeaa hävittyään loppuottelussa Lucian Gogonelille.3rd World Weight Category Kyokushin Karate Championships Tokyo 2005 kyokushin-world.org Viitattu 5.6.2017  2006 hän saavutti Japanin mestaruuden kevytsarjassa voitettuaan loppuottelussa Makoto Ozakin.IKO-1. Результаты весововых чемпионатов Японии по киокушин карате. 20.10.2014 Viitattu 5.6.2017 

Seuraavana vuonna Suzuki saavutti Japanin mestaruuden keskisarjassa voitettuaan loppuottelussa Yuto Watanaben. Marraskuussa 2007 Suzuki oli mukana World Openissa, jossa hän voitti avauskierroksella Carlos Castron tuomariäänin ja toisella kierroksella Hussein Elikhanovin. Kolmannella kierroksella Suzuki voitti Krzysztof Habraszkan, kunnes hänen turnauksensa päättyi neljännellä kierroksella Darmen Sadvokasovia vastaan.

Suzuki eteni myös heti perään 2008 Japanin mestaruuskisojen keskisarjassa toistamiseen loppuotteluun, jossa Suzuki voitti kolmannen Japanin mestaruuden Tomohiko Matsuokaa vastaan. Suzuki otti osaa toisen kerran MM-kilpailuihin, jossa hän eteni edellisten kisojen tavoin loppuotteluun. Suzuki voitti mestaruuskamppailussa Tomohiko Matsuokan, jonka hän oli voittanut edellisvuonna Japanin mestaruuskisoissa. Samana vuonna Suzuki eteni myös Japanin mestaruuskisoissa loppuotteluun, jossa hän kohtasi kolmannen kerran peräkkäin Tomohiko Matsuokan. Tälläkin kertaa Suzuki oli parempi ja voitti uransa neljännen Japanin mestaruuden.

Potkunyrkkeily
Menestyksekkään karateuran jälkeen Suzuki siirtyi potkunyrkkeilyn pariin. Hän voitti Izavu Namitan tammikuussa 2013 tuomariäänin.Киокушиновец Юзо Сузуки победил Изаву Намито на Krush.35 superkarate.ru 15.12.2013 Viitattu 6.6.2017  Saman vuoden kesäkuussa Suzuki voitti Takeshi Watanaben tuomariäänin (30-29, 30-28, 30-28).Чемпион мира по киокушинкай Юзо Сузуки одержал очередную победу в ринге superkarate.ru 16.6.2013 Viitattu 6.6.2017  Huhtikuussa 2014 hän voitti Takeran ensimmäisen erän tyrmäyksellä kahden minuutin jälkeen.Пулемет» киокушина закончил главный бой на Krush-EX vol.2 досрочно superkarate.ru 7.4.2015 Viitattu 6.6.2017  Huhtikuussa 2015 Suzuki hävisi Oiwa Tatsuille toisessa erässä loukattuaan polvensa potkun jälkeen, eikä kyennyt enää jatkamaan ottelua.Юзо Сузуки травмировал ногу на турнире по кикбоксингу Krush.53 superkarate.ru 13.4.2015 Viitattu Viitattu 6.6.2017 

Suzuki palasi kahdeksan kuukauden tauon jälkeen loukattuaan polvensa Krush 53 -tapahtumassa. Hän kohtasi joulukuussa 2015 Takeshi Watanaben, jonka Suzuki voitti tuomariäänin (28-27, 28-27, 28-26).Юзо Сузуки победил Такеши Ватанабе на турнире Krush.61 superkarate.ru 9.12.2015 Viitattu 6.6.2017  Suzuki otteli maaliskuussa 2016 Sho-ya vastaan, jolle hän hävisi tyrmäyksellä toisessa erässä.Krush 64 Results  muaythaiauthority.com 22.3.2016 

Lähteet

Luokka:Japanilaiset karatekat
Luokka:Japanilaiset potkunyrkkeilijät
Luokka:Kyokushinin harjoittajat
Luokka:Vuonna 1984 syntyneet
Luokka:Elävät henkilöt